Diari Oficial de la Generalitat Valenciana


Sumari del DOGV 6875, del 03-10-2012 (2012/9093)

RESOLUCIÓ de 27 de setembre de 2012, de la Conselleria d'Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago Chozas Carrascal.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6875

Data del DOGV
:   03-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9093


Data del document
:   27-09-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Correcció d'errades

Anàlisi jurídica

 Descriptors 

:   * empresa privada

RESOLUCIÓ de 27 de setembre de 2012, de la Conselleria d'Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago Chozas Carrascal. [2012/9093]  
D'acord amb el que preveu el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre Comunitari de les Denominacions d'Origen Protegides i de les Indicacions Geogràfiques Protegides i l'oposició a estes (BOE núm. 213, 05.09.2007), el 15 d'octubre de 2009, l'entitat Chozas Carrascal, SL va presentar davant de la Conselleria d'Agricultura, Pesca i Alimentació la sol·licitud de protecció de la denominació d'origen Pago Chozas Carrascal.   
Amb data 2 de juliol de 2012 es va publicar, en el Boletín Oficial del Estado número 157, de 2 de juliol de 2012, l'anunci de la Direcció General d'Empreses Agroalimentàries i Desenrotllament Rural de la Conselleria d'Agricultura, Pesca, Alimentació i Aigua de la Generalitat, per mitjà del qual es procedia a donar publicitat a la sol·licitud de protecció dels vins amb denominació d'origen Pago Chozas Carrascal, i al seu torn s'establia un termini de dos mesos per a presentar oposició al registre, de conformitat amb el que preveu el paràgraf 2n de l'apartat 3 de l'article 118 septies del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles.  
L'article 9 del Reial Decret 1069/2007, de 27 de juliol, abans mencionat, establix que una vegada resolt el procediment d'oposició la comunitat autònoma competent ha d'adoptar resolució sobre el procediment d'oposició i decisió favorable al registre, amb la corresponent publicació, en este cas el Diari Oficial de la Comunitat Valenciana.   
  
Transcorreguts més de dos mesos des de la data de publicació de la sol·licitud de protecció de la denominació d'origen Pago Chozas Carrascal sense haver-se presentat declaració degudament motivada sobre la impugnació de la protecció proposada per persona física o jurídica que tinga un interés legítim i residisca o estiga establida a Espanya, i considerant per esta Conselleria que la sol·licitud presentada complix les condicions i els requisits establits en el Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles. D'acord amb el que preveu l'apartat 5 de l'article 118 septies de l'esmentat Reglament (CE) núm. 1234/2007, del Consell, i en exercici de les competències atribuïdes a esta Conselleria per l'article 10 del Decret 5/2011, de 21 de juny, del president de la Generalitat, vista la proposta de la directora general d'Empreses Agroalimentàries i Desenrotllament Rural, en l'exercici de les funcions que tinc atribuïdes d'acord amb el que establix l'article 28 de la Llei 5/1983, de 30 de desembre, del Consell, resolc:  
  
  
Primer  
Adoptar i fer pública la decisió favorable perquè la denominació d'origen Pago Chozas Carrascal siga protegida, una vegada comprovat que complix els requisits del Reglament (CE) número 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris en la seua redacció vigent, i la resta de disposicions adoptades per a la seua aplicació.  
  
Segon  
Publicar la versió del plec de condicions en què s'ha basat esta decisió favorable en la pàgina web de la Conselleria d'Agricultura, Pesca, Alimentació i Aigua: .   
  
Tercer  
Esta resolució produirà efectes des del dia que es publique en el Diari Oficial de la Comunitat Valenciana.  
  
Este acte posa fi a la via administrativa i contra este pot interposar-se potestativament recurs de reposició davant de la consellera d'Agricultura, Pesca, Alimentació i Aigua en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de setembre de 2012.- La consellera: Maritina Hernández Miñana.